**SREDA, 13.5.**

**ŠPORTNI DAN – POHOD**

Za pridobitev značke za Zlati sonček moramo opraviti še en pohod.

Ker bo gibanje v večjih skupinah omejeno tudi takrat, ko se vrnemo v šolo, sem se odločila, da izpeljete pohod v družini.

Seveda ni obvezno opraviti te naloge prav danes. Lahko jo izvedete čez vikend, ki pride ali pa kadarkoli kasneje do konca junija. Namreč takrat bom beležila opravljene naloge v knjižico.

Predlagam, da si res en vikend vzamete čas in se športno oblečeni in obuti odpravite na izlet, ki bo vključeval več hoje. V bližnji okolici je kar nekaj primernih pohodnih poti:

-Ob Lokavščku pelje urejena pot čez travnike do Lokavca, po vaški cesti do zaselka Gorenje in mimo izvira Hublja po cesti ali po učni poti nazaj v mesto.

-Po cesti gor do izvira Hublja in dol čez Škol do športnega centra Police.

-Pod avtocesto do dolenjskega mosta in čez po cesti skozi vas, desno pa v hrib do cerkvice svete Marjete.

-Na Otliško okno.

-S Predmeje na Čaven.

-K cerkvici svetega Pavla nad Vrtovinom.

….

Ta dan naj ne bo le dan za kljukico na seznamu šolskih obveznosti, ampak dan za prijetno in sproščeno druženje v čudoviti naravi, ki nas obkroža. ☺☺☺